**Informasjon – desember 2015**

# Tenning av julegrana

Styret takker for meget godt oppmøte da vi hadde tenning av julegrana. Det var servering av gløgg, pepperkaker og brus, og gang rundt juletreet. Vi håper alle koset seg, selv om snøen uteble.

# Rehabilitering av parkeringsplasser

Parkeringsplassene utenfor Vallefaret 19 er nå asfaltert og gjort i bedre stand. Vi har også fått en ny plass ved Vallefaret 5.

# Arbeid utført utenfor Vallefaret 4

Det har vært utført et omfattende arbeid utenfor Vallefaret 4 for å bekjempe rotter. Dette arbeidet er nå ferdig og rottene er forhåpentligvis borte for alltid.

# Ulovlig fremleie

Styret er klar over at det er flere leiligheter som leies ut ulovlig. Vi vil følge opp sakene fremover og oppfordrer alle som leier ut ulovlig til å ta kontakt med styret, slik at forholdet kan rettes opp i. Alle som ønsker å leie ut leiligheten, skal søke styret om godkjenning før man leier ut.

# Papircontainer

Vi oppfordrer igjen alle til å benytte papircontaineren ved Vallefaret 11, dersom man skal kaste større mengder papp. De små grønne papirboksene blir fort fulle, samtidig som den store ved nr. 11 står halvtom.

# Retur av juletrær

Styret går ut fra at Oslo kommune vil samle inn juletrær i januar 2016. Dette gjør de hvert år. Vanligvis blir dette gjort fra en bestemt plass og tidspunkt, så sjekk på nettet hvor Oslo kommune tar imot juletreet. I fjor var dette ved Shell-stasjon.

GOD JUL OG GODT NYTT ÅR

Styret ønsker alle beboere en riktig god jul og godt nytt år. Vi håper alle får en fin og fredfull juletid.

Husk å vær påpasselig med levende lys.